Gerda: Strach má veľké oči
Author: Adrián Macho
Date: 2019-11-05T13:21:36+00:00
Description: Gerda a Lars veselo plávajú v Rajskej zátoke a každý večer pred spaním si spievajú maminu uspávanku. Je to najkrajšia melódia pod slnkom. Raz im však staručká veľryba Lisbet nasadí chrobáka do hlavy. Vraj ich piesni chýba koniec. A tak zvedavá Gerda s bratom naberú odvahu, prechádzajú hlbokým oceánom, plytkými morami aj neprebádanými lesmi chalúh a rias, aby našli pokračovanie ich obľúbenej uspávanky. Mala Lisbet pravdu alebo im len natárala báchorky?

Gerda

Strach má veľké oči

Vyšlo aj v tlačovej podobe

Objednať m ô žete na

www.albatros.sk
www.albatrosmedia.sk

Adrián Macho

Gerda: Strach má veľké oči – e - kniha

Copyright © Albatros Media a. s., 2019

Všetky práva vyhradené.

Žiadna časť tejto publikácie nesmie byť rozširovaná

bez písomného súhlasu majiteľov práv.

Prvá kapitola

Odkedy sa súrodenci Gerda a Lars našli, žijú spolu so stádom ďalších veľrýb na severe, v prekrásnej Rajskej zátoke. Zátoku každý večer zahaľuje tma. Morská hladina sa vtedy upokojí a zaodeje do tmavých šiat. Takých tmavých, že si veľryba ledva dovidí pred tlamu. Vraj aby sa všetky tie vráskavce, bieluhy, vorvane a kosatky nebáli tmy, zavesil im ktosi nad morskú hladinu mesiac.

More tíško šumí a veľryby spievajú svoje piesne. Vyníma sa najmä jedna. Uspávanka, ktorú Gerdu a Larsa naučila ich mama:

Na tmavom nebi jasné hviezdy svietia
a nová cesta do diaľavy zve ťa,
spoznávaš mnohé taje v svete morskom,
pod nebom, ktoré bdie nad všetkým tvorstvom.

Raz zídeme sa v zátočine raja,
čas delí nás, no večnosť opäť spája.

S nádejou plávaj v šírej vode, dieťa,
dôveruj nebu, k cieľu dovedie ťa.

Table of Contents

Prvá kapitola